Diari Oficial de la Generalitat Valenciana


Sumari del DOGV 2502, del 08-05-1995 (1995/834594)

ORDRE d'11 d'abril de 1995, de la Conselleria d'Educació i Ciència, per la qual es modifica l'ordre d'1 de febrer de 1995, que determina el nombre de places, per especialitats, que poden estar ocupades amb caràcter definitiu per funcionaris docents, per al curs 1995/96, als centres públics de BUP, Formació Professional, Educació Secundària, ensenyaments artístics i d'idiomes, dependents de la conselleria d'Educació i Ciència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2502

Data del DOGV
:   08-05-1995

Secció del DOGV
:   AUTORITATS I PERSONAL

Número del document
:   1995/834594


Data del document
:   11-04-1995

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE d'11 d'abril de 1995, de la Conselleria d'Educació i Ciència, per la qual es modifica l'ordre d'1 de febrer de 1995, que determina el nombre de places, per especialitats, que poden estar ocupades amb caràcter definitiu per funcionaris docents, per al curs 1995/96, als centres públics de BUP, Formació Professional, Educació Secundària, ensenyaments artístics i d'idiomes, dependents de la conselleria d'Educació i Ciència.   
Per l'Ordre d'1 de febrer de 1995 (DOGV núm. 2.466, de 9 de març) s'estableix el nombre de places, a efectes de concurs de trasllats, que poden estar ocupades amb caràcter definitiu per al curs 1995/96, per funcionaris docents als centres públics de BUP, Formació Professional, Educació Secundària, ensenyaments artístics i escoles d'idiomes.  
Atés que s'han advertit determinats errors en el text tramés per a la seua publicació i que, d'altra banda, s'han posat de manifest en alguns centres noves circumstàncies que limiten la consolidació del nombre de grups d'alumnat previstos en determinades especialitats o matèries, és necessari modificar la relació de llocs que s'oferesquen en aquells casos en què es manifesten aquestes circumstàncies, i que en el cas de la provisió amb caràcter definitiu d'aquests llocs de treball caldria suprimir-los posteriorment pel fet de no ser necessaris com a conseqüència de la implantació dels nous ensenyaments prevists en cada centre.  
Per tot això,  
ORDENE:   
Primer  
Es modifica l'annex I de l'Ordre d'1 de febrer de 1995, als centres públics de Batxillerat, Formació Professional i Educació Secundària que s'esmenta en l'annex I de la present ordre, a efectes de concurs de trasllats, amb l'existència per al curs 1995/96 del nombre de places que s'hi indica.  
Segon  
Es modifica l'annex II de l'Ordre d'1 de febrer de 1995, pel que fa als centres citats en l'annex II, tal com s'hi indica.  
Tercer  
Es modifica l'annex III de l'Ordre d'1 de febrer de 1995, pel que fa als centres citats en l'annex III, tal com s'hi indica.  
Quart  
Es modifica l'annex IV de l'Ordre d'1 de febrer de 1995, pel que fa als centres citats en l'annex IV, tal com s'hi indica.  
DISPOSICIó ADDICIONAL  
Del que s'estableix en la present ordre, s'efectuarà el corresponent assentament en el Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta la Direcció General de Personal perquè determine d'entre les places esmentades en els annexos de la present ordre les que estan ocupades i les estan vacants per a la seua inclusió en el concurs de trasllats.  
Segona  
L'esmentada ordre entrarà en vigor el dia següent de la seua publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-s'hi un recurs contenciós administratiu, amb la comunicació prèvia a l'òrgan que va dictar l'acte impugnat segons que disposa l'article 110.3 de la Llei 30/1992, davant del Tribunal Superior de Justícia de la Comunitat Valenciana, en el termini de dos mesos comptadors des de la publicació de l'Ordre en el Diari Oficial de la Generalitat Valenciana, d'acord amb el que disposa l'article 58.3 de la Llei de la jurisdicció contenciosa administrativa.  
València, 11 d'abril de 1995  
El conseller d'Educació i Ciència  
JOAN ROMERO GONZáLEZ